
Nᴐkpiɛŋ baahaa aŋ bi Messiah ŋa aŋ wa ka O faa nuba bahi aniŋ Messiah gidi ŋmaara Abu Ismail aŋ lɛohe 

Quraana yalee yala-ata a kyaahe Nabi Issah Mariama bie Gmini kyihiluŋ be O egaŋ a ku dunɛɛ – Ayi O sigibu ayi sagbaŋu ka O wa paale O tumbo.
Ayala fᴐra daaŋ la; Suuratu Nisaa aya 156 – 159 ka Naa Gmini yale gidii ni Jews aŋ ŋma ku Mariam, baŋ jaaŋhe tuububu a kyɛ yale k aba kuya Nabi Issah Mariama bie – Naa Gmini tuntuna. Ka Naa Gmini yale “ Ba yalihuŋ ne juŋ, “Te kuya Messiah Issah, Mariama bie, Naa Gmini tuntunna”, kye ba ba kuu, ba ba kpao, awonee bila a kubo”. Suratu Nisaa aya 4:157. Tiŋ daanghe ayi ana yala ŋaŋ, Nabi Issah Potuuro ne aŋ daaŋ yinuuni adi omiŋa ku baŋ ku.

Boŋ pilaaŋ e? Naa Gmini ogee Issah Mariama bie a doniŋ sagbaŋu. Ka O haariba, Jews, baŋ ba tuᴐŋ dᴐgihuu, baba tuoŋ  kuu, baba kpao. Ayala ŋa ba tare nᴐkpiene, Naa Gmini ogee Issah a doniŋ sagbaŋu, ka Jews ta kuu. Ka Naa Gmini yale O Quraana kpᴐŋ puong “Kyɛ Naa Gmini oguuŋ a doniŋ sagbaŋu, Gmini eya kpiɛŋu Naah, a tare yaŋ”. [Suratu Nissa aya 158]
Ka niya jaaŋ yale ka o siya baŋ doniŋ sagbaŋu, gma ya gidii awa ama aŋ waana ŋa aŋ wuli.

Fᴐra, Naa Gmini yaleyeng ka O oguuŋ a doniŋ sagbaŋu, ka niya jaa yale k aba kuuŋ, wuliyeŋ ka Jews kuuŋ a ehi O vorihuŋ.

Yiiluŋ, Ka o siya baŋ da doniŋ, wɛlihibu kuriŋ bibe ayi Issah aniŋ niŋ jaane. Tuntunibahe jaa siihe maŋ do sagbaŋu aniŋ niya jaa aŋ sage di a tuubi. Bila yala kaŋa wɛlihiya Nabi Issah ayi ana nuba ŋa puoŋ ka Gmini yale ka O oguuŋ?

Ama pouriŋ, ka Quraana la yale, ka Nabi Issah na sigiŋ a yi sagbaŋu, a wa paali O tumbo. Ka Naa Gmini yale “Niya jaa, nuba ŋa aŋ sagi di a nye tumbo (Jews aniŋ Christa biihi) sei kaba sage di ka Nabi Issah eya Naa Gmini tuntunna a la e ninsaala seni a kyɛ kpi. Ana la ehi ahibo dare ni a di seidei aku nuba [Suratu Nisaa aya 159]
A yale yiiluŋdaaŋ la: Yiiluŋ, akyaahe Nabi Issah sigibo yala bee O dᴐgebo yaletarehe, ka O pale O tumbo dunɛɛ juŋ, ka Suratul Zukhruf  Quraana puoŋ  ka Naa Gmini yale, “ Bang wa buoŋ Issah Mariama bie ne (baŋ wa puoho Issah awa Gmini ne), e nuba koŋyeŋ a yale, te gminihe niŋ sɛo bee Issah? Nᴐkpiene puoŋ bang yalaa yalaŋa, ba eya  jaojaoriba. Issah daba gaa yeme kyɛ ting kuu girima a veŋ oŋ e daanghibo ku Isra-eela biihi. Kaanaŋ e te buobo, te danaŋ vemiŋ ka malaakahe lɛohuu dunee puong, ka O (Issah) e kyaanee a kyaahe wagre ne dunee ang na ehine. Ya ta e sige aniŋ ayala ŋa, ye tumo (maa Naa Gmini), a sotoruula bila”. [Suaratul Zukhruf aya 57 – 61] Karimbo jaala puoŋ, O kariŋyeŋ, O na eya ŋmaaraa, a e wuno,  awuno a wagre a kuro nuba ne aŋ kariŋ ne [kaa Fauh-l Qadeer puoŋ ŋa Shawkaani aŋ sɛo (4/562).
Wala ka Nabi Issah  Mariama bie e bimbo a kyaahe wagere baahaa? A kuŋ baŋ e ka O ba sigi. O sigibo na eya yala aŋ wuno a wagre baahaa. Tafseer karima biihi maŋ wɛlihiya aya ŋa. Ba mine la Mujahid, Suddee, Qatala, Hasan al-Basri, Dahhaak aning Ibn Zayd. Ka Ibn Abass yale, ba jaa yalɛɛ ayala ŋa ka Nabi Issah eya niɛ aŋ na wuli wagre baaha, ka O na waŋ wagre kiraaŋ, ka-awuli Naa Gmini Kpiɛŋu.
A yale Taaluŋ la;  Quraana puoŋ, ba daaŋ bayale Nabi Issah yala Quraana puoŋ ka ba yale “O yalɛɛ yala O bile daga puoŋ aniŋ O nimbɛree wagre”. [Aal Imraan aya 46 aning suuratul Maa’ida aya 110 puoŋ] Naa Gmini yaleye yalaa ayi, yala ŋa aŋ koŋ, ka O tagimaasihi ayi na baŋ nyeŋ a yi Nabi Issah egaŋ.
Yale fᴐra, o yalee yala ka O e bilie. A yala ŋa daaŋ ba e jaa ka Gmini tagemaasi naaŋ. Nimbata yoŋ ka Gmini ku ana yala ŋa awa Abu Hurarairah Hadiisi aŋ yale. Oŋ yale yale ka O kyaaŋ O dᴐgebo a ku dunee deme. Wala ka poga aŋ ba tare sira na doge? Baŋ sugehe Mariama, e ba da ba sɛnna, e ma ming da ba e sɛngsɛnna”. [Surat Maryam aya 28]

Ka O biliiluŋ yaleyaga ŋa e tagemaasi ong na la wa awa yale yala ka O e nungkpᴐŋ  a ku nuba sɛre ka dunɛɛ baahe.

Fᴐra,  ka kariama biihi mine yale ka Nabi Issah gaaya sagbane ka O e youŋ Pihita aniŋ ata ka O e bipᴐlee (Shabaab lorobitiri puoŋ) kyɛ ka O naŋ ba e niŋkpoŋ (Kuhoola)

Yiiluŋ, siɛlee and nyaasee na a ma aŋ waana ŋa. Yala ŋa ang di seedee, ka O na yalɛɛ  yala ka O eya niŋkpᴐŋ a ku nuba baŋ deo gaaniŋ sagbaŋu puoŋ, oŋ na sige kaa e siɛlee ku nuba, a kpɛ dunɛɛŋ youŋ lijaayi kaa lijaayi paahe O youŋ pihita aniŋ ata niŋ ka O nye youŋ lijaata aniŋ pie anaa ata. K a Imam Tabari yale ayi Abdurahman Inb Zayd ka Nabi Issah yalɛɛ  yala aku nuba ka O e bilie, anala yale yala ka O naŋ wa ku kaafirihe (Anti Christ), ka O e niŋkpᴐŋ.
